Public procurement notice: Contract Notice
Published: 2019-06-21
Buyer: Valstybės įmonė Ignalinos atominė elektrinė
Country: LT
Contract type: Services
Procedure: Open procedure
CPV classification: 85141200: Services provided by nurses | 85143000
Submission deadline: 2019-07-30

Technical requirements: Perkamos greitosios medicinos pagalbos paslaugos, greitosios medicinos pagalbos brigadai budint 1 005 kalendorines dienas visą parą užsakovo teritorijoje bei teikiant bendrosios praktikos slaugos paslaugas.
Perkamos greitosios medicinos pagalbos paslaugos, greitosios medicinos pagalbos brigadai budint 1 005 kalendorines dienas. Paslaugos teikiamos nedelsiant 24 valandas per parą užsakovo teritorijoje bei teikiant bendrosios praktikos slaugos paslaugas.
Dalyvis kartu su pasiūlymu turi pateikti Europos bendrąjį viešųjų pirkimų dokumentą (EBVPD), kuriame patvirtina, kad nėra pagrindo jo pašalinti iš pirkimo ir jis yra tinkamas vykdyti veiklą. Teikėjas privalo turėti teisę verstis asmens sveikatos priežiūros veikla ir teikti greitosios medicinos pagalbos paslaugas.
a) Teikėjas sutarties vykdymui turi pasiūlyti ne mažiau kaip 5 sveikatos priežiūros specialistus, turinčius galiojančias bendrosios ar specialiosios praktikos slaugytojo licencijas ir slaugos praktikos sertifikatus (pažymėjimus), arba lygiavertės ar aukštesnės medicinos kvalifikacijos specialistus, turinčius atitinkamas licencijas ir sertifikatus (pažymėjimus), teikti sutartyje numatytas greitosios medicinos pagalbos slaugos paslaugas;
b) Teikėjas turi greitosios medicinos pagalbos B tipo automobilį, atitinkantį Lietuvos Respublikos sveikatos apsaugos ministro 2013-07-11 įsakymu Nr. V-428 (aktualia redakcija) patvirtintą „Privalomų medicinos prietaisų, vaistų, asmeninių apsaugos priemonių, gelbėjimo ir apsaugos bei ryšio priemonių greitosios medicinos pagalbos transporto priemonėse sąrašą“, kuriuo bus teikiamos sutartyje numatytos greitosios medicinos pagalbos slaugos paslaugos.
Sutarties vykdymas užtikrinamas netesybomis. Teikėjas, pirkėjui pareikalavus, moka pirkėjui 10 procentų nuo sutarties bendros kainos eurais su PVM dydžio baudą dėl sutarties nevykdymo ar netinkamo vykdymo. Jeigu teikėjas vėluoja atlikti paslaugas, pirkėjas skaičiuoja 0,02 proc. dydžio delspinigius nuo laiku nesuteiktų paslaugų vertės sutarties bendrosiose sąlygose nustatyta tvarka. Avansinis mokėjimas teikėjui nemokamas. Tarpiniai ir galutinis mokėjimai atliekami tik po to, kai pirkėjas patikrina atliktų paslaugų kokybę ir/ar kitus numatytus įsipareigojimus (jei buvo numatyta) ir abi šalys pasirašo perdavimo-priėmimo aktą, ne vėliau kaip per 30 kalendorinių dienų. Mokėjimas atliekamas remiantis teikėjo pateikta elektronine sąskaita faktūra/PVM sąskaita faktūra už faktiškai suteiktas paslaugas. Tarpiniai mokėjimai atliekami ne dažniau kaip du kartus per kalendorinį mėnesį.
Pasiūlymo galiojimo užtikrinimo nereikalaujama. Pasiūlymai turi būti rengiami lietuvių kalba, išskyrus jei pažymos, diplomai, sertifikatai, pagrindžiantys teikėjų pašalinimo pagrindų nebuvimą ir atitiktį kvalifikacijos reikalavimams, ar techniniai aprašai ar analogiški dokumentai, įrodantys siūlomų prekių techninių parametrų atitiktį techninių specifikacijų reikalavimams, yra išduoti kita kalba nei lietuvių ar anglų, ar rusų, tokiu atveju prie šių dokumentų turi būti pridedamas viso pateikiamo dokumento teisingas vertimas į lietuvių ar anglų, ar rusų kalbą, patvirtintas vertėjo parašu.